Grunnleggjande ferdigheiter på jobben:

Reindriftsutøvar

|  |
| --- |
| **Arbeidsoppgåver for reindriftsutøvarar:**   * forvalte beiteområde for rein * drifte reinsdyrflokkar * vere oppdatert på måtar å utnytte naturressursar på for produksjons- og driftsføremål * slakte og partere dyr på ein føremålstenleg og forsvarleg måte * ha oversikt over budsjett og økonomi knytt til reindrift * vedlikehald av utstyr og maskiner * kunne reglar, standardar og lovverk for dyrehald og naturvern * organisere beiteområde og naturområde på beste vis * bruke samisk fagterminologi der det er naturleg * følgje HMS-rutinar |

**Lesing**

**Kvar dag vil reindriftsutøvaren**

* lese forklaringar og instruksjonar som gjeld arbeidet
* lese korte notat
* lese lister over ulike arbeidsoppgåver
* lese meldingar eller e-postar

**Med jamne mellomrom vil reindriftsutøvaren**

* lese bruksrettleiingar for nye produkt
* lese bruksrettleiingar for nytt utstyr
* lese instruksjonar og styringsdokument
* lese rapportar
* lese retningslinjer for handsaming av slakteavfall med mer
* lese innlegg knytt til sin eigen kultur og si eiga verksemd

**Av og til vil reindriftsutøvaren**

* lese oppdaterte utdrag av lover og avtalar
* lese rutinar og informasjon som gjeld reindriftsrelaterte oppgåver
* lese informasjon og skjema som gjeld sitt eige arbeidsforhold
* lese ulike typar kart
* lese seg opp på HMS-informasjon
* lese kurs og opplæringsplanar for å halde seg oppdatert
* lese og oppdatere seg på naturforvalting og økonomiseringstiltak
* lese fagleg oppdatert informasjon
* lese kommunale forskrifter for reindrift
* lese informasjon når ein inngår kontraktar og betalingsavtalar
* halde seg oppdatert på reglar om bedøving og avliving av rein etter gjeldande regelverk

**Skriving**

**Kvar dag vil reindriftsutøvaren**

* skrive korte notat på skjema om arbeidsoppgåver
* skrive meldingar eller e-postar
* skrive korte meldingar til seg sjølv eller andre

**Med jamne mellomrom vil reindriftsutøvaren**

* rapportere avvik og hendingar til kollegaer eller eigarar
* fylle ut bestillingsskjema for varer og utstyr
* setje opp oversikt over utført arbeid
* ajourføre dokumentasjon knytt til naturforvaltning og regelverk

**Av og til vil reindriftsutøvaren**

* skrive brev og søknader
* ta notat frå kurs og opplæringsprogram
* lage lister for å vurdere kva utstyr og maskiner som trengst til arbeidsoppgåver
* fylle ut forskjellige skjema som har med si eiga verksemd å gjere
* skrive ned framlegg til nye rutinar for drifta/produksjonen
* setje opp ein enkel forretningsplan for auka verdiskaping med utgangspunkt i reindriftsbasert produksjon
* skildre utforming av gjerde og anlegg for reindrift
* fylle ut skjema som gjeld sitt eige arbeidsforhold, feriesøknader, eigenmeldingar og lønskrav

**Munnlege ferdigheiter**

**Kvar dag vil reindriftsutøvaren**

* kommunisere med kollegaer eller leverandørar
* snakke med andre kollegaer eller eigarar for å koordinere arbeidet
* gje og ta imot meldingar og instruksjonar
* forklare arbeidet som blir utført
* planleggje jobben saman med kollegaer eller eigarar
* diskutere med andre for å planleggje arbeidsoppgåver

**Med jamne mellomrom vil reindriftsutøvaren**

* høyre og svare på forklaringar frå eigarar eller kollegaer
* føreslå endringar i oppgåver og arbeidsmetodar
* få instruksjonar frå og diskutere arbeidet med eigarar
* forklare problem eller oppgåver for vikarar eller nye kollegaer
* diskutere ulike mogelege tiltak for å redusere ulemper for reindrifta

**Av og til vil reindriftsutøvaren**

* varsle om akutte hendingar eller ulukker
* delta i intern og ekstern opplæring, til dømes kurs om endringar i offentleg regelverk
* seie frå når det er noko ein ikkje forstår
* diskutere problem med framgangsmåtar eller utføring med eigarar eller kollegaer
* bruke spesielle ord og uttrykk som er knytte til reindriftsfaget
* skildre og drøfte ulike økologiske, økonomiske og kulturelle faktorar som er avgjerande for ei berekraftig reindrift i eit område
* orientere nye kollegaer eller vikarar om arbeidsrutinar
* melde frå om sjukdom og fråvær

**Rekning**

**Kvar dag vil reindriftsutøvaren**

* bruke teikningar, kart og rekne om til full storleik
* registrere tal og utrekningar for dokumentasjon av aktivitet
* registrere tal for måling og som grunnlag for statistikk
* vurdere kor lang tid det vil ta å gjere ein jobb

1. rekne ut forbruket av materiell og utstyr som ein del av produksjonen

**Med jamne mellomrom vil reindriftsutøvaren**

* registrere forbruket av fôr utanom beitesesong
* samanlikne prisar frå ulike leverandørar
* kontrollere rekningar og fakturaer
* gjere overslag eller rekne ut kostnader for drift
* kontrollere sin eigen lønsslipp
* rekne ut forbruk av materiale og fôr

**Av og til vil reindriftsutøvaren**

* vurdere kor mykje arbeidskraft som trengst i høve til sesongen og aktivitetar
* sjekke budsjett og kome med innspel til drifta
* setje opp tal og lage statistikk, tabellar og diagram for reindrift som dokumentasjon på endringar over tid
* rekne ut kostnader ved å leige inn ekstern arbeidskraft
* rekne ut arealbehov for utforming av gjerde og anlegg for reindrift
* setje opp budsjett for kjøp av utstyr og maskiner

**Digitale ferdigheiter**

# Kvar dag vil reindriftsutøvaren

* sende og ta imot meldingar og e-postar
* føre oversikt over sin eigen aktivitet som dokumentasjon for reindrift
* halde seg oppdatert via sosiale nettverk

**Med jamne mellomrom vil reindriftsutøvaren**

* sende e-post med vedlegg
* bruke standard kontorprogramvare
* leggje inn tal og opplysningar i rekneark
* samanlikne prisar frå forskjellige leverandørar på internett
* sjekke vareinformasjon på nettet
* finne bruksrettleiingar og informasjon på internett
* bruke bilete som dokumentasjon ved avvik eller hendingar
* bestille varer på internett
* lagre avtalar og dokument

**Av og til vil reindriftsutøvaren**

* søkje etter produktinformasjon, lover og reglar som gjeld for reindrifta
* leggje inn kontraktar og lagre dei elektronisk
* bruke eigna dataprogram til å rekne ut kostnader og prisar
* sjekke internett for nye reglar om miljøføresegner og dyrehald
* bruke ulike læringsressursar
* leggje ut anbodsførespurnader for kjøp av varer eller tenester på internett
* finne oppdatert regelverk for dyrehald og HMS på internett
* lage presentasjonar med statistikk og diagram frå si eiga drift
* delta i debattar og leggje inn eigne synspunkt på sin eigen kultur og reindriftsnæringa på nett
* bruke kart eller GPS
* bruke offentlege portalar som til dømes Altinn eller skatteetaten
* bruke skjema som gjeld reindrift
* bruke ulike digitale møteplassar for samarbeid og kommunikasjon
* bruke QR- og strekkoder ved behov
* bruke smarttelefon og nettbrett med forskjellige appar knytte til oppgåver